Document ID: 32008R0957

KOMMISSIONENS FORORDNING (EF) Nr. 957/2008
af 29. september 2008
om fravigelse for kontingentperioden 2008/09 af forordning (EF) nr. 616/2007 om åbning og forvaltning af EF-toldkontingenter for fjerkrækød med oprindelse i Brasilien, Thailand og andre tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4,
under henvisning til Rådets afgørelse 2007/360/EF af 29. maj 2007 om indgåelse af aftaler i form af godkendte protokoller om ændring af indrømmelser vedrørende fjerkrækød mellem Det Europæiske Fællesskab og henholdsvis Den Føderative Republik Brasilien og Kongeriget Thailand i henhold til artikel XXVIII i den almindelige overenskomst om told og udenrigshandel (GATT af 1994) (2), særlig artikel 2, og
ud fra følgende betragtninger:
(1)
Brasilien offentliggjorde den 5. august 2008 et direktiv (3) om udstedelse af oprindelsescertifikater fra den 1. oktober 2008.
(2)
Da der hersker usikkerhed om betingelserne for udstedelse af oprindelsescertifikater for produkter med oprindelse i Brasilien, bør perioden for indgivelse af ansøgninger for delimportperioden fra 1. januar til 31. marts 2009, der i henhold til artikel 5, stk. 1, i Kommissionens forordning (EF) nr. 616/2007 (4), er fastsat til de første syv dage af oktober 2008, udsættes for produkter med oprindelse i Brasilien.
(3)
For produkter med oprindelse i Brasilien bør bestemmelserne i artikel 5, stk. 1, i forordning (EF) nr. 616/2007 derfor fraviges for kontingentperioden 2008/09.
(4)
Da perioden for indgivelse af ansøgninger for den kommende delperiode skal begynde den 1. oktober 2008, bør denne forordning anvendes fra nævnte dato.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Som undtagelse fra artikel 5, stk. 1, i forordning (EF) nr. 616/2007 kan licensansøgninger for produkter henhørende under gruppe 1, 4 og 7 for den delkontingentperiode, der begynder den 1. januar 2009, kun indgives i de første syv dage af november 2008.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. oktober 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. september 2008.

Labels: 17
5
3
18
15